বাম্পার ফলনের প্রতিদান কি কৃষককে ফতুর করা ? বাম্পার হতাশায় এই প্রশ্ন তুলে েেত দাঁড়িয়েই হিসাব দিলেন শহীদউদ্দীন। ৪ বিঘা লীজসহ মোট ৫ বিঘা (২শ শতক) জমিতে বিআর-২৮ জাতের ধানচাষ করেছেন তিনি। প্রতি বিঘা জমি এক ফসলের (শুধু বোরো) জন্য ৫ হাজার টাকা দরে তিনি লীজ নিয়েছিলেন। জমি প্রস্তুতের জন্য প্রতি বিঘায় হালচাষে খরচ করেছেন ৫শ টাকা। বিঘাপ্রতি চারা কিনেছেন দেড়শ টাকার। ধানের চারা রোপণে খরচ ৬শ টাকা। ২০ কেজি টিএসপি ও ড্যাপ সার দিয়েছেন (৩৫ টাকা দরে) ৭শ টাকায়। ১০  কেজি পটাশ (২২ টাকা দরে) দিয়েছেন ২২০ টাকায়। ২৫ কেজি ইউরিয়া (১২ টাকা দরে) দিয়েছেন ৩শ টাকায়। দস্তা ও জৈব সার এবং কীটনাশক দিয়েছেন আরো ৪শ টাকার। সেচ খরচ (বিদ্যুতে) দিতে হয়েছে ৮শ টাকা। নিড়ানী খরচ ৬শ টাকা। ধান কাটা, মাড়াই ও পরিবহণে বিঘাপ্রতি আরো ১৫শ টাকা। এক বিঘায় সর্বমোট খরচ ১০ হাজার ৭৭০ টাকা। প্রতি বিঘায় ধান হবে সর্বোচ্চ ১৪ থেকে ১৬ মণ। আর খড় হবে ৫শ টাকার। শহীদউদ্দীন আপে করে বললেন, এক কেজি চাল তৈরিতে কমপে ২৬ টাকা খরচ। ৩০ টাকা কেজির নীচে চাল আর ২০ টাকা কেজির নীচে ধান বিক্রি করলে কোনভাবেই পোষায় না। সরকার হয়তো  তার নির্বাচনী অঙ্গীকার রাখতে চালের কেজি ১০ টাকা করতে চায়। কিন্তু তার দায় কেন বিপুল লোকসান দিয়ে দেশি উৎপাদককে বহন করতে হবে? এ কেমন বিচার? ১০ টাকা কেজিদরে জনগণকে চাল খাওয়ানোর দায় কি কৃষকের নাকি সরকারের? কার ভর্তুকি কে দিচ্ছে? কৃষক বান্ধব বলে দাবিদার আওয়ামী লীগ সরকার বিদেশি কৃষকের কাছ থেকে ৪০/৪৫ টাকা কেজি দরে চাল কিনছে, অথচ দেশি কৃষককে ৩০ টাকাও দিচ্ছে না। এমন সরকারের মাথায় ঠাটা পড়ার অভিশাপ দিলেন তিনি। ওই এলাকার শহরউদ্দিন, তাহেরউদ্দিন, জালালউদ্দিন, আমজাদ মিঞা, আবদুর রহিম, আশরাফুজ্জামানসহ অধিকাংশ কৃষকই  প্রায় একই ধরনের কথা বললেন। সারাদেশেই বর্তমানে কমবেশি একই অবস্থা। তাদের সকলেরই ােভ বর্তমান সরকারের ওপর। ১০ টাকা কেজিদরে চাল খাওয়ানোর কথা বলে এই সরকার দেশি কৃষক মেরে বাংলাদেশকে ভারতের চালের বাজারে পরিণত করার ফন্দি এঁটেছে বলেও তারা অভিযোগ করেন। দিনাজপুরের চিরিরবন্দর শালগ্রাম গ্রামের আমজাদ হোসেন জানান, এ বছর তিনি ১০ বিঘা জমিতে বিআর-২৯ ধানের চাষ করেছেন। আবহাওয়া ভালো থাকলে এই জমি থেকে প্রায় ২০০ মণ ধান পাবেন। তিনি বলেন, আড়তদাররা নতুন ধান ৫৫০ থেকে ৬০০ টাকা করে কিনছে। ১০ বিঘা জমি চাষ করতে নিজের কায়িক শ্রমের মূল্য ছাড়াই  তার খরচ হয়েছে লাখ টাকা। ৮শ টাকা মণ দরে ধান বিক্রি করতে না পারলে লাভবান হতে পারবেন না জানিয়ে তিনি বলেন, এ অবস্থা চলতে থাকলে তিনি আর ধানচাষ করবেন না। সরকার পারলে সব চাল যেন বিদেশ থেকেই আনে। দেশে ভোটের সময় ছাড়া কৃষকের আর দরকার নেই।